Barbo arbeidet med haute couture-antrekk, og har spesialisert seg i å trekke spesielle sko. I 2005 ble hun, sammen med fire andre norske motedesignere, Ove Harder Finseth, Wenche Lyche, Mona Strand og Gunnar Fon, invitert til å stille ut på det svenske slottet, hvor kong Carl XVI Gustav sto for åpningsutstillingen. Utgangspunktet for utstillingen var 100 årsjubileet for unionsoppløsningen, hvor samtlige plagg ble laget i kun norske og svenske flaggfarger. Utstillingen ble året etter vist i Galleri Norsk Form. Det er hovedsakelig galla- og selskapskjoler som er Barbos hovedprodukter, samt drakter, og hun har helt siden 1989 sydd antrekk for prinsesse Astrid.